By ’n onlangse inligtingsessie wat deur Canderel aangebied is, is daar verduidelik hoekom aspartaam veilig is.
Voordat enige kos aan die mark bekend gestel word, moet dit ’n aantal toetse slaag, het me. Leigh-Ann Silber, ’n geregistreerde dieetkundige, by die inligtingsessie gesê.
Die bevindings van ’n omvattende studie deur tien navorsers oor die veiligheid van aspartaam is in 2007 gepubliseer. Die navorsers het vorige studies oor aspartaam-veiligheid krities ondersoek en tot die gevolgtrekking gekom dat daar geen bewyse is dat aspartaam skadelike nagevolge in die liggaam kan hê nie.
Aspartaam is al omstrede sedert dit in die 1970’s in die VSA vir menslike gebruik goedgekeur is. Dit is weer die laaste paar jaar deur negatiewe publisiteit getref nadat ’n reeks “mites” per e-pos die rondte gedoen het. Frichol sê die interessantste mites wat hy al gehoor het, is dat “aspartaam gate in ’n mens se brein veroorsaak” en dat “aspartaam ’n biologiese wapen is wat in groot hoeveelhede in die lug gespuit word”.
“Kundiges het die e-pos-mites ondersoek en bevind die individu daarvoor verantwoordelik was nie ’n wetenskaplike nie. Die mites is ook deur erkende internasionale liggame en verenigings onwaar bewys.”
Die bevindings sal op Kansa se webwerf (www.cansa.org.za) en in ’n relevante navorsingstydskrif bekend gemaak word sodra dit gereed is.
“As jou gesondheid vir jou kosbaar is, los kunsmatige versoeters. Ek dink dit is heel moontlik dat die skokkende stories en ‘mites’ wat ’n mens oor aspartaam hoor greintjies waarheid kan bevat.”
“Agave-nektar is ’n heuningagtige stroop wat al in antieke tye deur die Asteke gebruik is. Dit word nou geloof as ’n nuwe, gesonde alternatief vir suiker. Die nektar is afkomstig van die blou agave-plant wat ook gebruik word om tequila te maak.”
“Ek beveel eerder klein bietjies gewone suiker aan. Die rede is dat kunsmatige versoeters jou nie gewoond maak aan ’n minder soet smaak nie, dus bly jy hunker na soetigheid.”
Schlatter het in sy laboratorium die middel waarmee hy besig was op sy hande gemors. In gedagte het hy sy vinger afgelek om ’n stuk papier op te tel en die middel se soet smaak ontdek.
’n Versoeter soos Canderel kry sy soet smaak van aspartaam en kaliumasesulfaam (Ace-K). Aspartaam bestaan uit twee aminosure wat aanmekaar geskakel word en ’n soet smaak tot gevolg het. “Dié twee aminosure kom voor in ’n groot verskeidenheid ander voedselsoorte wat proteïen bevat, soos vleis, eiers en suiwelprodukte,” verduidelik Silber. Ace-K is ’n wit, reuklose poeier wat nie deur die liggaam opgeneem word nie. Dit word onveranderd deur die niere uitgeskei.